95/282/EY: Komission päätös, tehty 17 päivänä heinäkuuta 1995, Suomen kansallisista tuista siemenalalla (Ainoastaan suomenkielinen teksti on todistusvoimainen)



Virallinen lehti nro L 173 , 25/07/1995 s. 0058 - 0059



KOMISSION PÄÄTÖS, tehty 17 päivänä heinäkuuta 1995, Suomen kansallisista tuista siemenalalla (Ainoastaan suomenkielinen teksti on todistusvoimainen) (95/282/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 8 artiklan toisen alakohdan, sekä katsoo, että edellä mainittujen säännösten mukaan Suomi voi komission suostumuksella maan erityisten ilmasto-olojen perusteella myöntää tukea tietyille määrille Suomessa tuotettua siementä, Suomi antoi 24 päivänä maaliskuuta 1995 komissiolle tiedoksi päätösluonnoksen nurmikasvien siementuotannon kansallisesta tuesta; tätä tiedonantoa on muutettu 18 päivänä toukokuuta 1995 päivätyllä kirjeellä, jolla Suomi toimitti komissiolle kyseisestä asiasta 7 päivänä huhtikuuta 1995 tehdyn Suomen valtioneuvoston päätöksen N:o 531 tekstin, edellä mainitussa päätöksessä määrätään vuonna 1995 myönnettävästä hehtaarituesta tietylle puna-apilan, timotein, nurminadan, koiranheinän ja englanninraiheinän viljelyalalle; kyseistä tukea, jonka määrä on lajista riippuen 1 350-2 700 Suomen markkaa hehtaarilta, myönnetään Suomen kansallisessa kasvilajikeluettelossa oleville lajikkeille ja sitä maksetaan varmennetusta siemenestä sekä kauppasiemenestä, edellä mainittuihin lajeihin kuuluvista lajikkeista ainoastaan tietyt (joita lähialueilla tuotettuja rajoitettuja määriä lukuun ottamatta tuotetaan yksinomaan Suomessa) täyttävät asetuksen (ETY) N:o 2358/71 8 artiklan toisessa alakohdassa säädetyt edellytykset, viljelyala, jota Suomen kansalliset säännökset koskevat, on lähes kaikkien kyseisten lajien osalta maan kotimaisen tarpeen kattavaan siementuotantoon tarvittava viljelyala ja vastaa Suomen keskimääräistä tuotantoa vuosina 1989-1993; viljelyala on ainoastaan puna-apilan ja englanninraiheinän osalta huomattavasti kotimaisen tarpeen kattamiseksi tarvittavaa alaa suurempi; näiden kahden lajin osalta on näin ollen aiheellista hyväksyä hehtaariala, jonka määräämisessä otetaan samanaikaisesti huomioon tuotannon vaihtelu sekä tarve estää häiriöiden syntyminen yhteisön markkinoilla, jollei edellä mainituista seikoista muuta johdu, kyseiset tuet täyttävät siemenalaa koskevia yhteisön tavoitteita noudattaen asetuksen (ETY) N:o 2358/71 8 artiklan toisessa alakohdassa säädetyt edellytykset ja ne olisi näin ollen hyväksyttävä; tämän hyväksymisen olisi koskettava myös kauppasiementuotannolle myönnettävää tukea, koska poiketen siitä, mitä säädetään rehukasvien siementen pitämisestä kaupan 14 päivänä kesäkuuta 1966 annetussa neuvoston direktiivissä 66/401/ETY (3), sellaisena kuin se on muutettuna komission direktiivillä 92/19/ETY (4), määrätään liittymisasiakirjan 151 artiklassa, että Suomi voi jatkaa viimeistään 31 päivään joulukuuta 1996 asti kotimaisten siementen kaupan pitämistä omalla alueellaan, ja olisi säädettävä, että komissio saa tiedon niistä toimenpiteistä, joita Suomi toteuttaa noudattaakseen tässä päätöksessä määrättyjä rajoituksia, sekä kyseisten toimenpiteiden käytännön tuloksista asetuksen (ETY) N:o 2358/71 8 artiklan kolmannessa alakohdassa säädetyn kertomuksen laatimista varten, ON TEHNYT TÄMÄN PÄÄTÖKSEN: 1 artikla Suomen tasavalta saa myöntää tässä päätöksessä määrätyin rajoituksin ja edellytyksin nurmikasvien siementuotannon kansallisesta tuesta 7 päivänä huhtikuuta 1995 tehdyssä Suomen valtioneuvoston päätöksessä N:o 531 vuodelle 1995 määrättyä tukea. 2 artikla Edellä 1 artiklassa tarkoitettua tukea voidaan myöntää: a) enintään seuraavalle viljelyalalle: >TAULUKON PAIKKA> b) siltä osin kuin se koskee a kohdassa ilmoitettujen lajien lajikkeita, jotka on rekisteröity Suomen kansalliseen kasvilajikeluetteloon ja joita lähialueilla tuotettujen rajoitettuja määriä lukuun ottamatta tuotetaan yksinomaan Suomessa. 3 artikla Suomen on toimitettava ennen 30 päivää marraskuuta 1995 komissiolle päätökset, jotka se on tehnyt noudattaakseen 2 artiklassa määrättyjä rajoituksia. 4 artikla Suomen viranomaisten on toimitettava komissiolle viimeistään 30 päivänä huhtikuuta 1996 tämän päätöksen soveltamista koskeva kertomus. Kertomuksessa on erityisesti oltava tosiasiallisesti myönnettyjen tukien määrää ja kunkin tuen kohteena olevan lajin ja lajikkeen viljelyalaa, tuotantoa ja kauppaa koskevat tiedot. 5 artikla Tämä päätös on osoitettu Suomen tasavallalle. Tehty Brysselissä 17 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 246, 5.11.1971, s. 1 (2) EYVL N:o L 349, 31.12.1994, s. 105 (3) EYVL N:o 125, 11.7.1966, s. 2298/66 (4) EYVL N:o L 104, 22.4.1992, s. 61